lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo lv lv zh lv lv lv en lv en lv en lv en lv en lv en lv en lv en lv lv lv en lv lv lv lv lt lv eo lv en lv lv lv lv lv lv lv lv lv lv lv
Rīgas pašvaldība turpina līdzfinansēt kultūrvēsturisko ēku atjaunošanu – Rīgas domes Īpašuma departaments
Rīgas pašvaldība turpina līdzfinansēt kultūrvēsturisko ēku atjaunošanu
Rīgas pilsētas pašvaldība arī šogad turpinās līdzfinansēt kultūrvēsturisko ēku atjaunošanu – budžetā tam ir paredzēts finansējums un sākusies projektu pieņemšana konkursā. Projektu pieteikumus konkursā namīpašnieki var iesniegt līdz 19. februārim plkst. 9.00.
Konkursā namīpašniekiem ir iespēja pretendēt uz pašvaldības līdzfinansējumu vēsturiskas ēkas atjaunošanas darbiem 50 % apmērā, bet ne vairāk kā 20 000 eiro lielās programmas projektiem (veselas fasādes, jumta visu fasādes logu atjaunošana), kā arī ne vairāk kā 5000 eiro vēsturiskas ēkas elementu atjaunošanai.
Pašvaldības līdzfinansējums namīpašniekam tiek piešķirts kompensācijas veidā tikai pēc konkursā pieteiktā projekta īstenošanas un visu projekta ieviešanas izmaksu veikšanas no īpašnieka puses.
Pieteikumus konkursam var iesniegt personiski Rīgas domes Īpašuma departamenta Klientu apkalpošanas centrā, Kalēju ielā 10, (informācija par projekta iesniegšanu klātienē ārkārtas situācijas laikā ir pieejama tīmekļa vietnē https://atjauno.riga.lv/) vai arī nosūtot pieteikumus pa pastu, vai ar kurjera starpniecību, ievērojot konkursa nolikumā noteiktās prasības.
Otrdien, 26. janvārī, Rīgas domes Pilsētas īpašuma komitejas sēdē Rīgas domes Īpašuma departaments prezentēja pašvaldības līdzfinansējuma programmas kultūrvēsturiskā būvmantojuma saglabāšanai rezultātus par pēdējiem pieciem gadiem.
Kopš 2016. gada jeb pēdējo piecu gadu laikā ar Rīgas pašvaldības atbalstu ir īstenoti dažāda mēroga projekti 329 kultūrvēsturiskos namos, izmaksājot līdzfinansējumu gandrīz 4,38 miljonu eiro apmērā.
Ja 2016. gadā namu īpašnieki ar pašvaldības līdzfinansējumu īstenoja 38 projektus, tad pēdējo trīs gadu laikā vidēji tiek realizēti 75 projekti.
Informāciju sagatavoja: Baiba Kantiņa, Rīgas domes Īpašuma departamenta Sabiedrisko attiecību projektu vadītāja, tālr. 67181181, e-pasts baiba.kantina@riga.lv
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads